b'\n_START_ARTICLE_\nCall of Duty 2\n_START_PARAGRAPH_\nCall of Duty 2 je prvoosebna strelska videoigra, nadaljevanje uspe\xc5\xa1ne predhodnice Call of Duty. Izdelali so jo pri Infinity Wardu, zalo\xc5\xbenik pa je podjetje Activision. Na prodajne police je pri\xc5\xa1la 25. oktobra 2005. Sprva je bila samo verzija za Windows, kasneje pa je iz\xc5\xa1la \xc5\xa1e verzija za Xbox 360 in mobilne telefone._NEWLINE_\xc4\x8cas in dogajanje je postavljeno v 2. svetovno vojno. V igri se bojujejo zavezni\xc5\xa1ki vojaki, proti vojski Tretjega rajha. Razli\xc4\x8dic za Xbox je bilo \xc5\xbee v prvem tednu po izidu prodanih preko 250.000 do oktobra 2006 je bilo prodanega 1,4 milijona kopij.\n_START_SECTION_\nNa\xc4\x8din igranja\n_START_PARAGRAPH_\nIgra vsebuje posnetke zgodovinsko pomembnih misij. Igralec lahko izbira med razli\xc4\x8dnimi oro\xc5\xbeji: ostrostrelske pu\xc5\xa1ke, karabinke, avtomatske in polavtomatske pu\xc5\xa1ke ter pumparico. Ro\xc4\x8dne granate in dimne bombe pa \xc5\xa1e popestrijo taktiko. Igralec ima lahko naenkrat eno pu\xc5\xa1ko in pi\xc5\xa1tolo, v primeru da zmanjka nabojev. Za ve\xc4\x8dji pregled lahko uporablja vdelan zemljevid.\n_START_SECTION_\nVe\xc4\x8digralstvo\n_START_PARAGRAPH_\nIgra je zelo raz\xc5\xa1irjena v ve\xc4\x8digralskem na\xc4\x8dinu. Igralci se povezujejo v klane, ki se lahko prijavijo na lestvice (evropski lestvici clanbase in ESL). Velik problem za celotno Call of duty sceno so goljufi (pogovorno \xc2\xbbcheaterji\xc2\xab\xc2\xa0oz. \xc2\xbbhaxerji\xc2\xab), ki uporabljajo nedovoljene dodatke da igrajo bolje. Dodatki za goljufanje so \xc2\xbbwallhack\xc2\xab\xc2\xa0(igralec vidi nasprotnika \xc4\x8dez steno), \xc2\xbbaimbot\xc2\xab\xc2\xa0(pu\xc5\xa1ka sama nameri in strelja nasprotnika), \xc2\xbbtriggerbot\xc2\xab\xc2\xa0(podobno kot aimbot) in \xc5\xa1e veliko drugih. _NEWLINE_Posamezni stre\xc5\xbenik lahko sprejme do 64 igralcev. Igra se 13 uradnih map. Igralec lahko izbira, na kateri strani bo igral. Obstaja ve\xc4\x8d na\xc4\x8dinov igranja: deathmatch, Team deathmatch, Search & Destroy, Capture the Flag in Headquarters.'